# name
Explorant tres segles de col·leccions de l’Institut Botànic de Barcelona: fonts de coneixement per a diversos aspectes de la botànica i de la història de la ciència

# metadata.dc.contributor.other[].value
Universitat de Barcelona. Facultat de Farmàcia i Ciències de l'Alimentació

# metadata.dc.description.abstract[].value
[cat] En aquesta tesi doctoral, mitjançant l’estudi dels herbaris històrics i dels materials d’arxiu
de l’Institut Botànic de Barcelona (IBB), s’amplia el coneixement sobre alguns botànics
vinculats a aquestes colꞏleccions i les seves xarxes científiques, com per exemple Pius
Font Quer, que va tenir un paper clau en la centralització dels herbaris catalans, o Carlos
Pau, figura molt rellevant en la botànica espanyola del segle XX. Els estudis realitzats,
que corresponen a vuit articles científics (tots ja publicats o en vies de ser-ho), tenen la
finalitat de posar en valor els herbaris conservats a l’IBB com a fonts de dades de
diversitat vegetal, obtenir noves dades sobre plantes amenaçades i/o endèmiques a
partir d’aquestes colꞏleccions, i conèixer millor les xarxes d’intercanvi de material i de
coneixement dels botànics que les van crear. En resum, l’objectiu final és demostrar la
importància d’aquestes colꞏleccions, tant per l’estudi i la conservació de la flora com per
al el coneixement de la història de la ciència.
La metodologia emprada per a l’estudi dels herbaris històrics ha estat, d’una banda, la
informatització de l’herbari Trèmols i, de l’altra, la digitalització i actualització de dades
de l’herbari de la família Salvador. L’estudi d’aquests herbaris ha permès detectar plecs
tipus i d’interès taxonòmic, així com plecs interessants des del punt de vista corològic
i/o conservacionista, recolꞏlectats en localitats on actualment la planta està extingida o
en localitats desconegudes que poden aportar nous coneixements sobre la distribució
de les plantes.
Amb la finalitat de comprendre millor alguns aspectes de la història de la botànica
catalana i espanyola entre els segles XIX i XX, s’ha digitalitzat i catalogat el fons Carlos
Pau i s’han estudiat els documents relacionats amb les gestions de Pius Font Quer per
a reunir alguns herbaris històrics al Museu de Ciències Naturals de Barcelona (MCNB)
i a l’IBB. L’estudi d’aquestes fonts primàries, conservades tant a l’Arxiu Històric de
l’Institut Botànic de Barcelona (AHIBB) com en altres localitzacions, ha permès explorar
les xarxes de relació entre botànics de l’època i contextualitzar la creació de les
colꞏleccions botàniques, el seu valor científic i el paper dels botànics vinculats a l’IBB.
Per altra banda, a través de la combinació de l’estudi dels herbaris històrics i dels fons
arxivístics, s’ha pogut demostrar com les exsiccatae van contribuir de forma rellevant a
la formació de l’herbari Trèmols (i, per extensió, a la de l’herbari BC) i van jugar un paper
clau en la circulació d’espècimens i del coneixement científic a nivell europeu.
La present tesi doctoral demostra també la importància de l’accés a diferents fonts
d’informació —incloent arxius, documents i correspondència— per a donar suport,
facilitar i justificar l’anàlisi científica dels herbaris des del punt de vista històric. Els
documents d’arxiu han estat fonamentals per entendre la formació i evolució dels
herbaris històrics de l’IBB.
A mode de conclusió, aquesta tesi doctoral posa en relleu que la pràctica de la
digitalització, catalogació i informatització dels fons arxivístics i dels herbaris és crucial
per millorar-ne el coneixement i també per garantir-ne la preservació tot facilitant-ne la
consulta i estudi.

# metadata.dc.description.abstract[].value
[eng] This thesis expands the understanding of the botanists associated with historical
herbaria and archival materials of the Botanical Institute of Barcelona (IBB), as well as
their scientific networks. Figures like Pius Font Quer, who played a key role in
centralizing the Catalan herbaria, and Carlos Pau, a central figure in 20th-century
Spanish botany, are examined. The present study, consisting of eight scientific articles,
aims to highlight the value of IBB's herbaria as sources of data on plant diversity, to
provide new insights into endangered and endemic plants, and to better understand the
exchange networks of plant materials and knowledge among the botanists who created
these collections. The ultimate goal is to demonstrate the importance of these
collections in the study and conservation of flora and in understanding the history of
science.
The methodology includes digitizing and updating data for the Salvador family
herbarium and computerizing the Trèmols herbarium. This approach helped identify
type specimens, taxonomically significant plants, and specimens of conservation
interest, including those collected in now-extinct or previously unknown locations. The
thesis also involved digitizing and cataloging the Carlos Pau archive and studying
documents related to Font Quer’s efforts to centralize historical herbaria at the Natural
Science Museum of Barcelona (MCNB) and IBB.
Through the analysis of these primary sources, preserved either in the Archive
(AHIBB) or in the Bibliothèque Publique de Neuchâtel, the thesis explores the
relationships among botanists of the 19th and 20th centuries and contextualizes the
creation of botanical collections, their scientific value, and the role of the botanists
linked to the IBB. Additionally, the combination of archival and herbarium studies
demonstrates the significant role played by exsiccatae in the formation of the Trèmols
herbarium and, by extension, the BC herbarium, facilitating the circulation of specimens
and scientific knowledge across Europe.
In conclusion, this doctoral thesis underscores the crucial role of digitization,
cataloging, and computerization of archival and herbarium collections in increasing our
understanding of them, ensuring their preservation, and facilitating their study and
consultation.

# metadata.dc.rights[].value
cc by-nc-nd (c) Gavioli Forni, Laura, 2025

# metadata.dc.source[].value
Tesis Doctorals - Facultat - Farmàcia i Ciències de l'Alimentació

# metadata.dc.title[].value
Explorant tres segles de col·leccions de l’Institut Botànic de Barcelona: fonts de coneixement per a diversos aspectes de la botànica i de la història de la ciència